**Gjeldende vedtekter:**

**§1:**

"Spro vel" er en forening av grunneiere og fastboende på Søndre og Nordre Spro.

Den er helt upolitisk.

**§2:**

Formål:

Vellets formålet er å jobbe for de saker som er til felles beste for beboerne på Spro, så som utvidelse av veilys, arbeide for en felles badestrand, renhold og oppussing av de to dampskipsbrygger, utbedring av veien, og andre formål.

§3:

Styret:

Styret består av 7 medlemmer, formann, nestformann, kasserer, sekretær og 3 styremedlemmer, hvorav minst 2 er kvinner.

Styret velges for 2 år. Ved første generalforsamling er det valg på formann og kasserer, samt 2 styremedlemmer etter loddtrekning.

§4:

Arbeidsåret regnes fra 1. august til 30. juli nestefølgende år. Generalforsamlingen avholdes innen junimåneds utgang med 14 dagers varsel, hvor regnskap foreligger i revidert stand samt årsberetning. Likeledes foretas valg.

§5:

Stemmerett har alle som har betalt den ordinære kontingent. Husstandsmedlemmene må være fyldt 18 år.

§6:

Den årlige kontigent er kr 10.- De som står til rest for kontingent for mere enn to år går automatisk ut.

**§7:**

Forandring i denne lov må vedtas med mer enn 2/3 flertall.

Forslag til forandring må være innsendt til styret minst 1 mnd før generalforsamling.

**Forslag til vedtekter for Spro Velforening**

1. **Formål**

Spro vel er en partipolitisk nøytral forening som har til formål er å ivareta medlemmenes og velområdets felles interesser.

Velforeningen skal i sitt arbeid bidra til en balansert utvikling ved å arbeide for gode oppvekst vilkår og bomiljøer og bidra til at det tas natur- og miljøhensyn i utviklingen av området.

Vellet tar opp, samordner og gjennomfører tiltak til beste for beboerne og velområdet~~.~~

Velforeningen representerer befolkningen i sitt område overfor kommunen og andre offentlige instanser. Foreningen skal ivareta velområdets interesser som et hørings- og samarbeidsorgan overfor andre instanser og er befolkningens talerør utad i saker som vedrører områdets og befolkningens interesser.

Velforeningen skal opprettholde en jevnlig kontakt med kommunale organer og holde seg orientert om de planer som foreligger for området på kort og på lang sikt.

Vellet skal arbeide for et godt forhold til andre foreninger og organisasjoner i distriktet og samarbeide med disse om saker av felles interesse.

1. **Velområdets avgrensning**

Grensene er avmerket på vedlagte kartutsnitt.

Et bilde som inneholder kart, tegning, tekst, kunst

Automatisk generert beskrivelse

1. **Juridisk person**

Velforeningen er en selveiende og frittstående juridisk person med upersonlig og begrenset ansvar for gjeld.

1. **Medlemskap og stemmerett**

Alle beboere og hytteeiere innen velområdet kan være medlemmer av vellet. Medlemskapet omfatter husstanden.

På medlemsmøter og årsmøter medlemmer stemmerett, én stemme per medlemskap. Det kan stemmes ved fullmakt.

Medlemmer er forpliktet til å betale den kontingent som årsmøtet til enhver tid har fastsatt.

Velforeningen registrerer navn på eier av eiendommen gjennom åpne kilder. Kontaktinformasjonen oppbevares på en sikker måte og blir værende i foreningen. Kontaktinformasjon som epost og mobil benyttes kun for å informere medlemmene om foreningens aktiviteter. Velforeningen skal sletter informasjonen når det ikke lenger er behov for den.

Leietakere i separat boenhet kan være medlemmer (uten stemmerett). Det er mulig å søke om medlemskap for husstander utenfor velområdet. Disse har ikke stemmerett.

1. **Regnskaper og regnskapsår**

Vellets regnskapsår skal følge kalenderåret. Revidert regnskap skal legges fram for medlemmene hvert år.

# Årsmøter

Vellets høyeste myndighet er årsmøtet. Ordinært årsmøte skal holdes hvert år innen utløpet av 2. kvartal og bekjentgjøres senest fire uker før møtet. Innkalling til årsmøtet sendes alle medlemmer senest 14 dager før møtet sammen med dagsorden, styrets beretning og årsregnskap for siste kalenderår, samt innkomne forslag.

Saker som medlemmene ønsker behandlet på årsmøtet, må være styret i hende senest tre uker før årsmøtet.

Årsmøtet ledes av vellets leder eller en møteleder valgt av årsmøtet.

Årsmøtet skal behandle følgende saker:

1. Godkjenning av innkalling og dagsorden
2. Valg av møteleder, 2 til å undertegne protokollen og tellekorps
3. Styrets beretning
4. Årsregnskap med revisjonsberetning
5. Budsjett for kommende år – herunder fastsettelse av kontingent og planer for kommende år/styrets handlingsprogram
6. Innkomne forslag
7. Valg av
   1. Styremedlemmer
   2. Varamedlemmer
   3. Revisorer
   4. Valgkomite med 3 medlemmer for 1 år

Leder og styrets medlemmer velges for to år ad gangen, men slik at halvparten av styret er på valg hvert år. Gjenvalg kan finne sted.

Et lovlig innkalt årsmøte er beslutningsdyktig uansett antall fremmøtte. Alle vedtak fattes med simpelt flertall, såfremt ikke annet er bestemt. Styrets medlemmer har stemmerett i alle saker unntatt behandling av årsberetning og regnskap. Avstemming skal skje skriftlig når det er mer enn en kandidat til et verv eller når en representant på årsmøtet krever det. Det skal føres protokoll over årsmøtets forhandlinger og velges to fremmøtte til å signere protokollen.

Benkeforslag er ikke tillatt.

1. **Ekstraordinært årsmøte**

Ekstraordinært årsmøte holdes når styret eller minst 10% av medlemmene skriftlig forlanger dette. Innkallingen må skje på samme måte som for ordinære årsmøter og innkallingen må angi de saker som ønskes behandlet. Et ekstraordinært årsmøte kan bare behandle de saker som er nevnt innkallingen.

1. **Styret**

Styret konstituerer seg selv og velger

* Leder
* Nestleder
* Sekretær
* Kasserer

Styret består av sju styremedlemmer, inklusive leder. Varamedlemmer kan variere, men bør være minst to.

Styret står for den løpende drift og ledelse av vellet på grunnlag av vellets vedtekter og beslutninger fattet av årsmøtet.

Styret er beslutningsdyktig når leder eller nestleder, samt minst én av de øvrige styremedlemmer eller varamedlemmer er til stede. Alle avgjørelser treffes med simpelt flertall.

Leder innkaller til styremøte. Styret kan også innkalles av tre styremedlemmer i fellesskap. Alle styrets medlemmer skal i tilfelle være varslet om dette. Saksdokumenter skal så langt det er mulig være utsendt på forhånd. Styret fører referat over sine forhandlinger.

Alle utbetalinger skal være anvist av leder eller ved dennes forfall av nestleder sammen med et av de øvrige medlemmer av styret.

Styret kan ikke oppta lån eller inngå avtaler med større økonomisk forpliktelse for vellet uten etter vedtak på årsmøtet.

Styret oppnevner dessuten de utvalg eller komiteer som det er behov for. Leder i slike komiteer bør være medlem av styret. Unntatt herfra er valgkomiteen.

1. **Medlemsmøter**

Styret arrangerer medlemsmøter når det foreligger saker som befolkningen bør orienteres om, når styret finner det ønskelig å drøfte en sak i et videre forum og høre medlemmenes synspunkter eller når det uttrykkes ønske om slike møter fra kommunen.

Eventuelle avstemminger på slike møter er veiledende for styret ved den videre behandling av saken.

1. **Samarbeid**

Vellet bør arbeide for et godt forhold til andre foreninger og organisasjoner i distriktet og bør ha et nært samarbeide med disse. Om nødvendig koordinerer vellet slik virksomhet.

Vellet må opprettholde en jevnlig kontakt med kommunale organer og delta på de orienterings- og informasjonsmøter som blir holdt for å bli kjent med de planer som foreligger for området på kort og på lang sikt.

Vellet bør stå i nær kontakt med nabovellene og samarbeide med disse om saker av felles interesse.

1. **Vedtektsendringer**

Vedtektsendringer kan bare vedtas av årsmøtet. Forslagene må være innkommet til styret innen 2 måneder for årsmøtet og kunngjøres sammen med innkalling til dette.

Vedtektsendringer kan bare avgjøres med 2/3 flertall når minst 10% av medlemmene er til stede. Er årsmøtet ikke beslutningsdyktig etter denne bestemmelse, skal styret kalle inn til ekstraordinært årsmøte med 14 dagers varsel. Dette årsmøtet er beslutningsdyktig uansett antall fremmøtte.

1. **Æresmedlemmer**

Årsmøtet kan etter innstilling fra styret utnevne til æresmedlemmer personer som gjennom lengre tid og/eller etter spesielt god innsats for vellet, har gjort seg fortjent til dette.

1. **Oppløsning**

Forslag om oppløsning av vellet må behandles på to påfølgende ordinære årsmøter og krever minst 2/3 flertall med minst 25% av medlemmene til stede.

Disponering av vellets midler og eiendeler bestemmes med simpelt flertall på det andre årsmøtet og skal anvendes til tiltak til beste for velområdet.

Ingen medlemmer har krav på foreningens midler eller andel av disse.

Dersom intet bestemmes på nevnte årsmøte overlates midlene og eiendelene til Nesodden kommune som kan disponere disse til formål til beste for vedkommende velområde.

Vellets arkiver skal overlates kommunens bibliotek for oppbevaring.

# Ikrafttreden

Disse vedtekter er fastsatt på årsmøtet den xx.xx.xxxx, sist revidert på årsmøtet xx.xx.xxxx og trer i kraft fra samme dato.

----------------------------------------------